Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Lõpetasime eelmise saate väga lihtsa, aga olulise küsimusega:
"Kas su elu peegeldab Jeesust Kristust?"
Enamus usklikke vastaks eeldavasti, et peegeldab.
"Ma pole küll täiuslik ega ela alati nii nagu peaksin,
aga Jeesus elab mu sees."
Ja Ta elabki.
Kuid kas sa ei tahaks elada Talle meelepärast elu?
Kas sa ei tahaks olla keegi, kes tunneb ära Jumala teod?
Selle, kus ja kuidas Ta tegutseb, olles samas kaasas selle kõigega.
Miks?
Sest olles kaasas Jumala tegudega, koged ka lähedust Temaga.
Siin ilmas pole midagi paremat,
kui lähedane suhe oma Issanda ja Päästjaga.
Pole suuremat rõõmu, kui selle kogemine.
Oleme jätkuvalt uurimas Ilmutuse raamatut.
Alustasime eelmises saates Ilmutuse 19. peatükiga
ja läheme nüüd sellega edasi.
Nagu täna juba jagatud -
rääkisime eelmine kord Jeesuse peegeldamisest enda kaudu.
Sellest, et me elu peegeldaks Teda.
Seega, on see ka reaalsus sinu elus?
Ilmutuse 19:10 me näeme,
kuidas muuta see reaalsuseks oma elus.
Siin on juttu inimestest,
kes kannavad endas Jeesuse tunnistust,
tehes seda läbi Tema kummardamise.
Kas sa tahad kummardada Jumalat ja olla Talle ustav?
Ilmutuse 19:10 on öeldud: "Kummarda Jumalat,
sest Jeesuse tunnistajaks on prohvetluse vaim!”
See on üks tõde, mida enamus tänapäeva usklikke ignoreerib.
Oled öelnud mitmeid kordi,
et kõik prohvetlik on laias laastus koguduse jaoks tume maa.
Kui küsida, mis on Joeli, Nahumi või Habakuki raamatute sõnum
ja mida nad püüdsid edasi anda inimestele, kellele need kirjutati
või mis sõnumit see kannab meie jaoks täna,
siis enamus usklikel pole aimugi.
Põhjus, miks ma tean seda, on see,
et kui mõnele grupile kõnelen ja palun neil avada Haggai raamatu,
avavad nad esmalt Piibli sisukorra,
et üldse näha, kas seal on Haggai-nimeline raamat?
Me oleme prohvetlikus mõttes kirjaoskamatud.
Kui me aga tahame olla valmis -
olla see Pruut, kelleks Jeesus on kutsunud kogudust olema,
siis me peame ka mõistma prohvetlikku tõde.
Seetõttu ongi see 10. salm Ilmutuse 19. ptk.'i lõpus nii oluline.
Jeesuse tunnistus peitub prohvetluse vaimus.
See tähendab, et prohvetlik vaim toimib uskliku kaudu,
et võiksime tunnistada oma elust ja usust Jeesuses ja Tema kaudu.
Vaatame edasi Ilmutuse 19:11,
kus tuleb esile midagi rõõmsat.
Oleme juba kuulnud ettekuulutust Talle pulmapeo kohta,
aga nüüd näeme sündmusi, mis muudavad selle reaalsuseks.
Vaatame Ilmutuse 19:11:
"Ma nägin taeva olevat avatud, ning ennäe: valge hobune!"
See pole sama valge hobune, keda mainitakse Ilmutuse 6 alguses.
Ilmutuse 6 mainitud hobune ei viita Jeesusele,
vaid kehastab võlts-Jeesust, mis võrdub surma- ja põrguvallaga.
Siin mainitud hobune on aga tõeline Jeesus.
"Ennäe: valge hobune!"
Valge tähendab paljusid asju.
Valge tähistab pühadust ja puhtust, aga ka võitu.
"Selle nimi, kes tema seljas istus, on Ustav ja Tõeline."
Taaskord, mõlemad need sõnad on omavahel seotud.
Ustavus ja tõde.
Ustavus on tõe kehastus. See on see, mis see on.
Jeesus on tõde ja Ta peegeldab tõde läbi oma tegude ja oma identiteedi.
"Selle nimi, kes tema seljas istus, on Ustav ja Tõeline"
ja ta teeb midagi õiguses.
Kellest me siin räägime?
Jeesusest.
Loodan, et kõik on minuga nõus,
et Piibli kirjeldamiseks ja mõistmiseks on kasutusel
mõned väga unikaalsed ja vahel ka eksiteele viivad meetodid.
Jõudes eile taas Ameerikasse, sõitsin autoga ringi,
kuulates samal ajal raadiot nagu ma ikka sageli teen.
Seal kõneles ühes saates üks mees, kes suri juba 25 aastat tagasi.
Ta armastas Jumala Sõna
ja oli pühendanud kogu oma elu selle õpetamisele.
Ta alustas Ilmutuse raamatu õpetamisega,
öeldes: "Kui palju erinevaid meetodeid ja arusaamisi on olemas,
mille abil tõlgendada Piiblit."
Osa inimesi näevad teatud sündmusi juba toimunud olevat jne. jne.
Kuid ma loodan, et kuis iganes ka te seda raamatut ei tõlgendaks -
siis usun, et oleme kõik ühel meelel,
et Ilmutuse 19:11 on sündmus, mis on alles tulemas.
Ehk siin on juttu Jeesuse teisest tulekust,
et rajada oma Kuningriik.
Vaadake, mida siin Tema kohta öeldakse.
"...ning tema mõistab kohut ja sõdib õiguses."
Seda öeldakse kellegi kohta, kes oli armuline ja kaastundlik.
Kes tegutses sageli kaastundest lähtuvalt.
Kui Ta aga tagasi tuleb, ei tule Ta enam päästma vaid sõdima.
Ta tuleb tooma Jumala kohtumõistmist,
mille tulemuseks on Jumalariik.
Ilmutuse 19:12:
"Tema silmad olid nagu tuleleek ning ta peas oli palju peaehteid."
See rõhutab seda, et Ta on kuningate Kuningas.
"Neile oli kirjutatud nimi, mida ei tea keegi muu kui tema ise."
Millele see kõik viitab?
Asja põhjalikumalt uurides me näeme,
et väljend: "mida ei tea keegi muu kui tema ise"
viitab idioomile ehk ütlusele, mis viitab sellele, et Tema ongi Jumal.
Kas keegi teine üldse saaks mõista Jumalat,
kui ainult Jumal ise?
Ei.
Nii tuletab see lause lugejatele meelde
ja aitab neid, kes pole seda veel mõistnud,
et selle isiku näol on tegu Kõikväelise Jumala endaga.
mida ei tea keegi muu kui tema ise.
Vaatame uuesti Ilmutuse 19:12:
"Tema silmad olid nagu tuleleek ning ta peas oli palju peaehteid.
Neile oli kirjutatud nimi, mida ei tea keegi muu kui tema ise.
Ja tal oli üll verre kastetud kuub"
Millele see viitab?
Lunastusele.
"Ja tal oli üll verre kastetud kuub
ning oli nimetatud tema nimi - Jumala Sõna."
Piibliõpetlased ütlevad siin mainitud Jumala Sõna kohta,
et see on võrdeline Jumala meelte- ja eesmärkidega.
Ehk see salm ütleb,
et see Isik tuleb täitma Jumala mõtteid, eesmärke ja plaani.
Mille suhtes?
Jumalariigi.
See on alati olnud Jumala igatsus.
Kui me vaatame Jumala loodut,
siis mis on selle kõige tulemus, kui Ta on kõik kokku pannud?
Jumala loomise kord peegeldub Eedeni aiast.
Mis seal aga juhtus?
Mäss.
Ilmutuse raamat aga ütleb,
et Jeesus tuleb rajama seda Kuningriiki.
Ühtlasi näeme me Ilmutuse 21. ptk.'s Jumala Kuningriiki selle lõppfaasis.
Piibel nimetab seda uueks Jeruusalemmaks,
mis on seotud Eedeni aiaga.
Nii et me näeme siin,
kuidas Jeesus toob esile Jumala mõtted, plaanid ja eesmärgid
ja seetõttu Teda nimetataksegi siin Jumala Sõnaks.
Vaatame edasi Ilmutuse 19:14:
"Taevased väehulgad järgnesid talle valgete hobuste seljas,
üll valge puhas peenlinane.
Ja ta suust välkus vahe mõõk,
et sellega raiuda paganaid (ehk teisisõnu rahvaid)"
Sõna "paganad" viitab inimestele kõikvõimalikest taustadest,
kel puudub lepinguline suhe Jumalaga.
Kui küsiksite mu käest, mis on kõige kallim asi, mida oman,
vastaksin, mu lepinguline suhe Jumalaga.
Oleme rääkinud, et see leping on uus leping.
Uus aga võrdub Jumalariigiga ehk siis see on Jumalariigi leping.
Vaatame uuesti Ilmutuse 19:14-15:
"Taevased väehulgad järgnesid talle valgete hobuste seljas,
üll valge puhas peenlinane.
Ja ta suust välkus vahe mõõk, et sellega raiuda paganaid,
ning tema ise hoidis neid raudsauaga"
Oleme hetkel Ilmutuse 19. peatükis,
aga 20. peatükis saame nägema tuhandeaastast rahuriiki,
kus Jeesus valitseb ka raudsauaga
ehk teisisõnu - kus Ta ei tolereeri mingit pattu.
Me peame mõistma, et seal on suur vahe
tuhandeaastase rahuriigi (Ilmutuse 20)
ja Uue Jeruusalemma ehk lõpliku Jumalariigi vahel,
millest on juttu Ilmutuse 21-22. peatükkides.
Kuid see, et Jeesus valitseb raudsauaga,
viitab sellele, et Ta hoiab alal Jumala õigsuse.
Tema loomuse õigsuse.
Kus seda loomust meile ilmutatakse?
Jumala käskude kaudu.
Olgu öeldud, et meid ei päästeta tänu nende käskude täitmisele.
Kui me aga vaatame tuhandeaastast rahuriiki,
siis Jumala seaduste õigsus tuleb seal siiski esile.
Miks nii?
Sest tuhandeaastane rahuriik
tähendab 1000 aasta pikkust Jumala õiglast valitsemist.
Valitsemist, mis peegeldab Tema loomust.
Jumala käsud peegeldavad meile samuti Jumala loomust.
Mida ma selle all mõtlen?
Kui Jumal oleks inimene -
Ta muide korra ka oli seda,
ja kui Ta elaks siin maailmas, mida Ta on ka teinud,
siis Ta kuuletuks siinsetele käskudele ega rikuks neid
ja Ta ei rikkunudki.
Seetõttu oli Ta ka patuta
ja seetõttu saab Ta ka olla kogu inimkonna Lunastaja.
Nende Lunastaja, kes hüüavad appi Tema nime.
Ilmutuse 19:15:
"...tema ise hoidis neid raudsauaga kui karjane.
Tema ise tallas
Kõigeväelise Jumala raevuviina surutõrt."
Me näeme Ilmutuse 19. peatükis Jeesuse tulekut,
kes tuleb kohtumõistmise kontekstis.
Piibel ütleb, et Ta kuub oli verre kastetud.
Ma seostan seda lunastusega ja nii see ongi.
Rabide sõnul on Tooral 70 erinevt tahku.
70 erinevat Toora tahku.
See on väga tähendusrikas.
Ka teemantil on tahud.
Kui vaadata teemantit erinurkade alt,
näed küll sama teemantit, aga erinevad asjad tulevad esile.
Sama lugu on Jumala seaduste- ja kogu Piibliga.
Kuvand sellest, et veri kattis Jeesuse kuube,
ei räägi ainuüksi sellest, et Ta on Lunastaja,
aga see räägib ka Tema kohtumõistmisest.
Kuidas nii?
Sest kui vaadata Jesaja 63, siis seal on juttu Jeesusest
ja selles osas on ühel nõul nii juudid kui kristlased.
Ta tuleb seal Bosrast, et mõista kohut Edomi üle.
Veri aga katab Tema kuube, sest tegu on kohtumõistva verega.
See on see, millele ka siin viidatakse.
Ilmutuse 19:15: "Tema ise tallas
Kõigeväelise Jumala raevuviina surutõrt."
Ja temal oli tema kuue ja puusa peale kirjutatud"
Peame siinkohal mõistma jälle kultuurilist tausta.
Tänapäeval me surume kokkuleppe märgiks kätt.
Piibliaegadel haarati aga selleks puhuks puusast kinni.
Lause: "Ja temal oli tema kuue ja puusa peale kirjutatud"
viitab ustavusele ja usutavusele.
Mis sinna siis oli kirjutatud?
Nimi Kuningate Kuningas ja isandate Issand”.
See viitab valitsemisele.
See on kutse võtta vastu nii Tema kui Ta valitsemine.
See on see, mida usk endast üldse kujutab -
Jumala valitsemisele alistumist.
Vaatame edasi Ilmutuse 19:17: "Ma nägin üht inglit seisvat päikeses.."
Loomulikus mõttes on päikese käes seismine võimatu.
See lause siin aga annab meile teada, milline Jumalariik on.
See on uskumatu!
See pole loomupärane, vaid üleloomulik!
Ilmutuse 19:17: "Ma nägin üht inglit seisvat päikeses
ning see hüüdis suure häälega kõigile keset taevast lendavaile lindudele:
Tulge, lennake kokku Jumala suurele söömaajale"
Millele linnud viitavad?
Mõelge lahingule Taaveti ja Koljati vahel.
Mida Taavet ütles?
"Linnud ei saa sööma mitte minu, vaid sinu liha, Koljat."
See on kujund häbist.
See, kui linnud nokivad korjuseid, on rõve ja häbiväärne vaatepilt
ja selline saab olema ka selle maailma lõpp.
Nende lõpp, kes ei ole osa Jumalariigist.
Nii näeme siin taaskord viidet Jeesuse tulekule.
Ta ei tule vaid kui peigmees,
tuues ühes Temaga kaasneva lähedase suhte.
Selleks, et see võiks saada reaalsuseks,
peab esmalt tulema kohus.
Ta tuleb sõdima, olles selles võidukas,
peale mida kogunevad linnud
sööma nende korjuseid, kes polnud lunastatud.
Vaatame uuesti Ilmutuse 19:17:
"Ma nägin üht inglit seisvat päikeses"
Üks piibliõpetlane ütles, et päike on seotud valgustatusega.
Jumal laseb oma valgusel paista, et näeksime seda õigesti.
"...ning see hüüdis suure häälega kõigile
keset taevast lendavaile lindudele:
Tulge, lennake kokku Jumala suurele söömaajale,
et te saaksite süüa kuningate liha ja sõjapealike liha ja vägevate liha
ning hobuste ja nende seljas istujate liha
ning kõigi vabade ja orjade ning pisikeste ja suurte liha!”
Millest see siin räägib?
Sellest, et Jumal ei tee vahet inimeste vahel.
Vahet pole, oled sa suur ja tuntud või mitte,
oled sa rikas või vaene - vahet pole.
Ainus viis, kuidas pääseda Jumala kohtumõistmisest,
on läbi usu
ja läbi evangeeliumi vastuvõtmise.
Uskudes Jeesusesse -
isandate Issandasse ja kuningate Kuningasse,
tehes Temast oma elu Issanda.
Vaatame Ilmutuse 19:19:
"Ma nägin metsalist
ja ilmamaa kuningaid ja nende väehulki
kogunevat sõda pidama temaga, kes istus valge hobuse seljas,
ning tema väehulgaga."
Mida me siis näeme?
Seda, et peale kõiki nuhtlusi Jumala poolt
Ilmutuse 8. ja 9. peatükis;
peale kõiki nuhtlusi täis kausse Ilmutuse 16. peatükis,
peale kõiki suuri kohtumõistmisi Ilmutuse 18. ja ka 19. ptk.'s
on lõpp juba selgelt paika pandud.
Ja mis siis juhtub?
Vaatame uuesti Ilmutuse 19:19:
"Ma nägin metsalist
ja ilmamaa kuningaid ja nende väehulki
kogunevat sõda pidama temaga, kes istus valge hobuse seljas,
ning tema väehulgaga."
Nad on igavesti mässumeelsed ega suuda kuidagi alistuda.
Seetõttu saab neile ka osaks igavene hukkamõist.
Ilmutuse 19:20: "Ja metsaline võeti vangi
ning koos temaga valeprohvet, kes tema ees oli teinud tunnustähti,
millega ta eksitas neid,
kes olid võtnud endale metsalise märgi
ja kummardanud tema kuju.
Nad mõlemad visati elusalt tulejärve"
See "elusalt" tulejärve viskamine ei tähenda,
et nad olid sinna visates elusad, aga surid peagi peale seda,
vaid see tähendab seda, et nad visatigi sinna elusalt
ja nad olid seal ka edasi elus keset seda piinapaika.
"Nad mõlemad visati elusalt tulejärve, mis põleb väävlis.
Teised" ehk siis need, kes olid osa neist,
"...tapeti mõõgaga,
mis välkus selle suust, kes istus hobuse seljas."
See on oluline aspekt siin, et see mõõk välkus ta suust.
Mäletate, kui Jeesus ütles:
"Ärge arvake, et olen tulnud rahu tooma."
Antud kontekstis tähendab rahu igasuguse vägivalla puudumist.
See pole see, milleks Ta tuli.
Ta ei tulnud looma olukorda, kus kõik on ilus ja rõõsa;
kus kõik teevad, mida tahavad, aga mingeid konflikte ei tekki.
See pole see, milleks Ta tuli.
Ta ütles ju, et Ta tuli sõda tooma.
Või Ta ütles ühes teises kohas, et Ta tuli mõõka tooma.
Mida mõõk teeb?
Mõõk lahutab või lõhestab.
See lööb asjad kahte lehte ja see on ka see, mida siin näeme.
Mäletate Jeesuse õpetust lammaste eraldamisest sikkudest?
Sama printsiip kehtib ka siin.
Me näeme siin, et see, kes tuleb, hävitab kõik teisedmillega?
Kui mõelda piiblisalmile, mis ütleb,
et Jeesus pole tulnud mitte rahu, aga mõõka tooma,
siis teate, mis see mõõk on?
Selleks on evangeelium.
Evangeelium kas annab elu või saab kohtumõistmise allikaks.
Kui sa hülgad Jumala armu
ja see on see, mis evangeelium tegelikult on.
Kui sa hülgad Jumala armu,
siis sa kutsud ise selle mõõga endale kaela,
mis toob kaasa igavese surma ja mis lõikab sinust teravalt läbi.
Seetõttu tulebki see mõõk ehk surmarelv
välja Jeesuse suust.
Ta kingib sulle elu sõnad,
aga kui hülgad selle elu, saab sulle osaks igavene surm.
Vaatame uuesti Ilmutuse 19:21.
"Teised tapeti mõõgaga,
mis välkus selle suust, kes istus hobuse seljas.
Ja kõigi lindude kõhud said täis nende lihast."
Miks siin mainitakse sõna "liha"?
Väga lihtne.
Liha võrdub patuga
ja antud kontekstis võrdub liha inimliku, lihaliku loomusega.
Las ma lõpetada selle 19. peatüki minnes tagasi millegi juurde,
mida oleme juba varasemalt vaadanud
ja see puudutab ümberlõikamist.
Ümberlõikamine tähendab kõige lihaliku surma
ja teie liha(lik) saab samuti surema.
Kui olete tark, kogete lihalikku surma läbi ümberlõikamise,
mida tavaliselt tehakse 8. päeval.
"8" aga tähistab uusi algusi, lunastust ja Jumalariiki.
Nii saate kogema oma lihaliku loomuse surma.
Kui teid aga ei huvita see ja te olete ükskõikne selle suhtes,
saate olema kui Mooses,
kes ei lõiganud lunastuse kontekstis oma poega ümber.
Ja mis juhtus?
Surm tuli talle külla.
Sama lugu on ka evangeeliumiga, mis on kui ümberlõikav mõõk.
Miks?
Sest see lõikab ja lahutab.
See mõõk kas tapab te lihaliku loomuse
või lõhestab teid endid.
Muud vahepealset varianti pole.
Me peame mõistma, et ümberlõikamine on leping.
Juudid muide ei ütle lihtsalt "ümberlõikamine",
vaid "ümberlõikamise leping".
Inglise keeles küll seda selliselt ei tõlgita
ja nii jääb sealt välja sõna "leping".
Kuid ümberlõikamine on leping Jumalaga,
mis peegeldab lihaliku loomuse surma.
Evangeelium ei lõika ümber me füüsilist ihu,
vaid see lõikab ümber me südame.
See kingib meile uue südame,
milles puudub kalduvus teha kurja.
See surmab me lihaliku südame,
et saaksime uue südame, mis on täis elu.
Süda, mis tunneb ja on tundlik Jumala asjadele.
Olete te kogenud südame ümberlõikamist?
Sest see mõõk, mis lähtub Jeesuse suust,
teeb ühte või teist.
See kas hävitab lihaliku, kurjusele kalduva loomuse,
mis valitseb lunastamata inimese üle
või kui see ei tee seda, toob see mõõk kaasa igavese surma
nagu me ka näeme Ilmutuse raamatu 19. peatüki lõpus.
See peatükk lõppeb söömaajaga ebapuhastele lindudele,
samas kui 20. peatükk algab -
ja pange tähele siin seda kontrasti!
Kas söömaaeg surnud lihaga
või pulmapidu, mis võrdub Jumalariigiga
ja millest räägime järgmises saates, kui võtame ette Ilmutuse 20. peatüki.
Me aeg on tänaseks läbi,
aga järgmises saates räägime siis tuhandeaastasest rahuriigist.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas